**VIDURINIO UGDYMO BENDROSIOS PROGRAMOS: DORINIS UGDYMAS**

**V. KATALIKŲ TIKYBA: MODULIO TIKSLAS IR UŽDAVINIAI, MOKINIŲ PASIEKIMAI, TURINIO APIMTIS**

**Meilė ir šeima – dorinio ugdymo modulis**

**Dalyko paskirtis**

13.1.2. Viduriniame ugdymo koncentre mokiniams siūlomos platesnės katalikų tikybos turinio pasirinkimo galimybės. Bendroji mokymo programa susideda iš penkių lygiaverčių modulių: *Katalikybė ir pasaulio religijos, Pašaukimai gyvenimui, Šventasis Raštas – gyvenimo kelionė, Religijos filosofija, Meilė ir šeima.* Modulyje *Katalikybė ir pasaulio religijos* siūloma nagrinėti įvairius žmogaus gyvenimo klausimus pasaulio religijų ir katalikų tikėjimo požiūriu. Modulyje *Pašaukimai gyvenimui* siekiama mokiniams padėti apsispręsti atsakingai rinktis pras­mingą gyvenimo kelią. *Šventasis Raštas – gyvenimo kelionė* modulį gali rinktis mokiniai, kurie norėtų geriau ir nuodugniau pažinti Šventąjį Raštą, analizuoti Dievo veikimo ženklus žmogaus gyvenime kviečiant apmąstyti savo tikėjimo kelionę. *Religijos filosofijos* modulyje mokiniai kreipiami krikščioniškosios minties tradicijos ir dvasinės patirties refleksijos link. Šį kursą patartina rinktis mokiniams, siekiantiems geriau pažinti intelektinės ir dvasinės minties tradiciją bei reflektuoti egzistencinius tikėjimo ir gyvenimo sandūros klausimus. Modulis *Meilė ir šeima* skirtas mokiniams, kurie nori iš esmės pažinti žmogiškąją prigimtį, ieško atsakymų į klausimus kokia tikroji žmogaus buvimo dviejuose skirtingose lytyse prasmė, kaip išsiugdyti gebėjimą mylėti niekad nesibaigiančia meile, kokiais principais turi būti grįstas krikščioniškosios šeimos sukūrimas ir darnus gyvenimas

**Tikslas:**

Modulio *Meilė ir šeima* tikslas: siekti, kad mokiniai išsiugdytų požiūrį į žmogų kaip į nedalomą kūno ir dvasinės sielos vienovę, gebėtų atpažinti lytiškumo raiškos formas tinkamas žmogui *sukurtam pagal Dievo paveikslą,* turėtų supratimą apie skirtingų lyčių asmenų meilės ir bendrystės principus, laiduojančius krikščioniškosios šeimos sukūrimą ir darnų funkcionavimą.

**Uždaviniai**

* Apibūdinti žmogaus, lytiškumo, draugystės meilės, santuokos ir šeimos sampratas ir tikslus krikščioniškosios antropologijos aspektu;
* Analizuoti šiuolaikinės populiariosios kultūros vaidmenį asmens lytiškumo raiškai, meilės, santuokos ir šeimos sampratų kaitai;
* Įvertinti skaistumo dorybės svarbą gebėjimo mylėti ugdymuisi ir sutuoktinių tarpusavio santykiams;
* Kritiškai vertinti santuokos svarbą šeimos tvarumui ir santuokos vaidmenį sutuoktinių, vaikų ir bendruomeniniam gėriui.

**Struktūra**

* *Gyvenimo klausimų nagrinėjimas tikėjimo požiūriu.* Veikla, skatinanti kelti egzistencinius klausimus: *kas yra žmogus ir kaip teisingai juo būti, kokia dviejų lyčių egzistavimo prasmė*, analizuoti meilės ir šeimos gyvenimo prasmės klausimus, kritiškai ir kūrybingai mąstyti ir apsispręsti gyventi kaip dera žmogui „sukurtam pagal Dievo paveikslą“ ir įprasminti savo pašaukimą į šventumą.
* *Bendravimas ir sutarimas.* Tai – ugdomoji veikla, skatinanti dalyvauti skirtingų lyčių asmenų ir skirtingų kartų šeimoje dialoge, mokantis būti ir veikti kartu, diskutuoti ir sutarti, įsisąmoninti savo vaidmenis, atsakomybę vienas kitam , šeimai, bendruomenei, visuomenei, valstybei.
* *Šventojo Rašto ir tikėjimo pažinimas*. Veikla, skatinanti domėtis koks yra tikrasis Dievo sumanymas sukurti „žmogų pagal savo paveikslą<…> kaip vyrą ir moterį“ (Pr. 27), Atrasti kokie turėtų būti vyro ir moters buvimo kartu prasmė pagal Šv. Rašte pateikiamus apibūdinimus „*Negera žmogui būti vienam. Padarysiu jam tinkamą bendrininką“* „Būkite vaisingi ir dauginkitės“ (Pr 1, 28), aiškinti meilės (1 Kor 13, 1-8), sampratą, sutuoktinių santykius pagal Šv. Rašto “Giesmių giesmės” knygą, argumentuoti, remiantis šeimos apibūdinimu Šv. Rašte ,,Tavoji žmona - kaip vyno medis derlingas − apie namų židinį suksis, vaikai − kaip jaunos alyvų šakelės...“ (Ps 127,3-4) gausios šeimos privalumus, lyginti įvairius požiūrius apie daugiavaikę šeimą. Analizuoti tėvo savybes pagal Šv. Rašto pasakojimą apie sūnaus paklydėlio sugrįžimą (Lk 15,11-15,32), anytos ir marčios santykius sekant Šv. Rašto Rutos pavyzdžiu (Rut 2, 1-23).
* *Atsiliepimas į Dievo ir Bažnyčios kvietimą.* Ši veiklos sritis skirta puoselėti bendruomeniškumą ir solidarumą rūpinantis krikščioniškųjų vertybių: meilės, draugystės, santuokos, šeimos gyvybės išsaugojimu, gebėjimu rinktis kelią tinkantį kūniškam lytiškam asmeniui sukurtam pagal Dievo paveikslą, mąstyti, vertinti situaciją ir šiandien krikščioniškai šeimai iškylančias problemas įvairiais aspektais.
* *Dvasinis augimas.* Veikla, skiriama gilinimuisi į savo vidaus pasaulį, refleksijai, mokinio skaistumo dorybės ir meilės ir saviugdai, lytinio tapatumo ir pasaulėžiūros paieškoms, religiniam sąmoningumui ir maldai, pašaukimo į šventumą ir santuoką paieškoms.

**Mokinių pasiekimai**

|  |  |  |  |  |
| --- | --- | --- | --- | --- |
| **1.** *Gyvenimo klausimų nagrinėjimas tikėjimo požiūriu* | | | | |
| **Mokinių pasiekimai** | | | | |
| **Nuostatos:**   1. Vienintelis žmogus yra sukurtas protingas ir laisvas. 2. Žmogus yra nedaloma kūno ir dvasinės sielos vienovė, t.y. kūniškas lytiškas asmuo. 3. Žmogus buvo sukurtas iš meilės, todėl turi tik jam vienam būdingą orumą. 4. Lytiškumas – daugiasluoksnis asmens sandas skirtas bendrystei ir meilei.   **Esminis gebėjimas:**  Argumentuotai paaiškinti žmogaus prigimties unikalumą ir neįkainojamą vertę bei susieti žmogaus orumo pagrindinį principą (žmogus niekada negali būti priemone) su asmenine patirtimi. | | | | |
| **Gebėjimai** | | | | **Žinios ir supratimas** |
| 1.1. Paaiškinti žmogaus prigimties sampratą krikščioniškosios antropologijos aspektu.  1. 2. Paaiškinti kodėl tik žmogus turi jam vienam būdingą orumą. | | | | 1.1.1. Suprasti žmogaus prigimties unikalumą.  1.1.2. Žinoti žmogaus esminius prigimties skirtumus nuo visų kitų neprotingų gyvūnų?  1.1. 3. Mokėti teisingai paaiškinti kodėl vienintelis žmogus yra protingas ir laisvas?  1.2.1. Žinoti pagrindinį žmogaus orumo principą.  1.2.2. Teisingai suprasti laisvos valios principą žmogaus gyvenime. |
| 1.3. Suvokti ir paaiškinti žmogaus kūno ir sielos nedalomumo prasmę žmogiškojoje būtyje. | | | | 1.3.1. Suprasti sampratų „turiu kūną“, „esu kūnas“ir esu „kūniškas asmuo“ skirtumus.  1.3.2. Žinoti sampratų „kūnas *gėris* man“ ir „mano *gėris*?“ skirtumus.  1.3.3. Suvokti ir pateikti pavyzdžių apie kūno ir asmens grįžtamąjį ryšį vienas kitam.  1.3.4. Suvokti kūno kaip sielos prasmens vaidmenį žmogaus būtyje. |
| 1.4. Atskleisti žmogaus egzistavimo dviejose lytyse prasmę. | | | | 1.4.1. Suprasti lytiškumo sampratą.  1.4.2. Žinoti „lytiškumo“ ir „seksualumo“ skirtumus.  1.4.3. Žinoti tikrąją žmogaus lytiškumo prasmę.  1.4.4. Žinoti, kuo skiriasi žmogaus dvilytė būtis nuo kitų gyvūnų gyvenimo. |
| 1.5. Argumentuoti, kodėl šeima yra gyvybės lopšys, tautos, Bažnyčios ir Valstybės kelias.  1.6. Atskleisti santuokos esmę.  1.7. Kritiškai vertinti šiuolaikinius iššūkius santuokai ir šeimai. | | | | 1.5.1. Žinoti šeimos uždavinius šiuolaikiniame pasaulyje pagal Bažnyčios mokymą.  1.7.1. Suvokti santuokos kaip šeimos kūrimo pamatų ir tvarumo svarbą.  1.7.2. Žinoti mokslinius argumentus, įrodančius gyvenimo nesusituokus padarinius suaugusiems, vaikams ir visuomenei. |
| **2*.*** *Bendravimas ir sutarimas* | | | | |
| **Mokinių pasiekimai** | | | | |
| **Nuostatos:**   1. Moteris ir vyras yra skirtingi, bet vienodai vertingi ir savo skirtingumais papildo vienas kitą. 2. Meilė – nėra duotybė (juslės ir jausmai), bet užduotis integruoti tai kas duota (jusles ir jausmus) į asmeninę savikūros programą: pakelti kito asmens pergyvenimą nuo lytinių verčių į viso asmens vertę. 3. Skaistumo dorybė – pagrindinė ir vienintelė prielaida siekiant išmokti mylėti.   **Esminis gebėjimas:**  Pripažinti kitos lyties asmenį esantį visiškai skirtingu, tačiau turintį tokį patį orumą ir vertingumą. | | | | |
| **Gebėjimai** | | | **Žinios ir supratimas** | |
| 2.1. Kritiškai vertinti šiuolaikinę lyčių teoriją teigiančią, jog lytys yra lygios ir vienodos.  2.2. Bendraujant su kitos lyties asmeniu remtis personalizmo principu. | | | 2.1.1. Žinoti moters ir vyro skirtingumus dvasiniu, psichiniu ir biologiniu aspektais.  2.1.2. Žinoti lytinio tapatumo raidą ir elementus.  2.2.1. Suprasti, kad bendraujant su kitos lyties asmeniu būtina laikytis principo „asmuo tegali būti tikslu“.  2.2.2. Suprasti, kad kitos lyties asmuo yra visiškai skirtingas, tačiau lygiai toks pat vertingas. | |
| 2.3.Paaiškinti draugystės tarp skirtingų lyčių asmenų prasmę.  2.4. Pateikti tikrosios meilės sampratą;  2.5.Argumentuotai paaiškinti skaistumo dorybės svarbą paauglio fizinei, emocinei ir dvasinei brandai ir asmenų meilės raidai.  2.6. Kritiškai vertinti šiuolaikines „pseudomeilės“ apraiškas populiarioje kultūroje. | | | 2.3.1. Suprasti draugystės svarbą.  2.3.2. Žinoti draugystės palaikymo principus.  2.4.1. Suprasti, jog meilė yra besalygiškas asmenų dovanojimasis ir negali būti apibūdinama tik jausmais.  2.4.2. Žinoti meilės kaip tiesos apibūdinimą.  2.4.3. Žinoti meilės augimo ir tvarumo dėsnius.  2.5.1. Suprasti skaistumo dorybės svarbą asmeniniam tobulėjimui.  2.5.2. Suprasti drovumo kaip priemonės, apsaugančios nuo tapimo priemone kitam, vaidmenį asmeniniame gyvenime.  2.6.1. Žinoti meilės ir sekso skirtumus.  2.6.2. Žinoti kriterijus, kuriais remiantis galima būtų atskirti tikrąją meilę nuo meilės vaizdinio. | |
| 2.7.Atskleisti santuokinės meilės apibūdinimą. | | | 2.7.1. Žinoti santuokinės meilės kriterijus.  2.7.2. Suprasti santuokinės meilės, draugystės meilės ir romantinės meilės (įsimylėjimo) skirtumus. | |
| **3.** *Šventojo Rašto ir tikėjimo pažinimas* | | | | |
| **Mokinių pasiekimai** | | | | |
| **Nuostatos:**   1. *„Padarykime žmogų pagal mūsų paveikslą ir panašumą“(Pr. 26):* dieviškumas (Dievo paveikslas) yra įrašytas kiekviename žmoguje (žmogus vienintelis protingas ir laisvas), tačiau panašiu į Dievą reikia tapti ir tai priklauso nuo žmogaus apsisprendimų ir elgsenos. 2. *„Pagal savo paveikslą sukūrė jį; kaip vyrą ir moterį sukūrė juos*“ (Pr, 27) – vyras ir moteris yra žmogaus (Jo paveikslo) dieviškoji idėja, įkūnyta dviejuose asmenyse. 3. Santykis tarp vyro ir moters yra dviejų vienodai vertingų savo orumu, skirtingų asmenų santykis, grįstas papildomumu. 4. Santuoka yra prigimtinė institucija, kurios autorius Dievas ir tik joje realizuojamas tikras žmogiškasis buvimas kartu. 5. Žmogus nėra gyvybės kūrėjas, jam gyvybė yra dovanota kartu su gebėjimu ją perduoti savo vaikams.   **Esminis gebėjimas:**  Krikščioniškosios šeimos sampratą ir santuokinį gyvenimą sieti su Šventojo Rašto išmintimi ir Bažnyčios mokymu. | | | | |
| **Gebėjimai** | **Žinios ir supratimas** | | | |
| * 1. Interpretuoti Šv. Rašto analoginę prasmę, atskleisti, kaip Dievo paveikslas įkūnytas žmoguje. | 3.1.1. Žinoti Šv. Rašto žmogaus sukūrimo istoriją iš Pražios knygos.  3.1.2. Suvokti, jog skirtumas tarp vyro ir moters yra ne tik biologinis, bet esminis žmonių, sukurtų pagal Dievo paveikslą, sąrangos elementas.  3.1.3. Žinoti, kaip pridera gyventi žmogui – Dievo paveikslui, kad tikrai taptų į Jį panašus pagal pirminį Dievo sumanymą ir pritaikyti tai sau. | | | |
| 3.2. Kritiškai vertinti Šv. Pauliaus pamokymus sutuoktiniams (*Ef* 5, 24–25).  3.3.Teisingai interpretuoti vyro iš žmonos santykius aprašytus Šv. Rašte (Mt 19, 6; Mk 10, 8; 1 Kor 6, 16).  3.4. Interpretuoti sutuoktinių meilę žvelgiant iš Šv. Rašto „Giesmių giesmės“ knygos perspektyvos.  3.5. Palyginti meilės sampratą pateiktą šv. Rašte (1 Kor 13, 1-8) su šiandienine dominuojančia populiarioje kultūroje.  3.6. Analizuoti Bažnyčios mokymą apie vyro ir moters bendradarbiavimą Bažnyčioje ir pasaulyje.  3.7. Atpažinti, kuo Šv. Rašto ir Bažnyčios mokymas apie santuoką ir šeimą skiriasi nuo populiariosios sampratos.  3.8. Apibūdinti santuokinio skaistumo vaidmenį santuokos tvarumui.  3.9. Kritiškai vertinti, kodėl Dievo palaiminimas „Būkite vaisingi ir dauginkitės” (Pr 1, 28) šiandien tapo žmonijai sunkia našta.  3.10. Atskleisti, kokių šeimos narių santykių moko Šv. Raštas. | 3.2.2. Žinoti šv. Pauliaus *Laišką efeziečiams* ir kitas Šv. Rašto vietas, kuriuose minimi sutuoktinių santykiai.  3.3.1. Suprasti, jog sutuoktinių santykiai pirmiausia turi būti grindžiami abipusiu *pasivedimu* vienas kitam, kylančiu iš vyro ir žmonos abipusės meilės.  3.3.2. Suprasti, jog vyro sugretinimas su Bažnyčios galva yra ne tam, kad „galva“ dominuotų ar nurodinėtų, bet kad pirmiausiai prisiimtų atsakomybę.  3.4.1. Žinoti *Giesmių giesmę*.  3.4.2. Žinoti šv. Pauliaus *I-ąjį* *Laišką Korintiečiams.*  3.6.1. Žinoti *Laiško Katalikų Bažnyčios vyskupams apie vyro ir moters bendradarbiavimą Bažnyčioje ir pasaulyje pagrindines* idėjas.  3.6.2. Žinoti Jono Pauliaus II *Laiško moterims* pagrindines mintis.  3.7.1. Žinoti pagrindinius šeimos sampratos apibūdinimo kriterijus pagal Bažnyčios mokymą (Jonas Paulius II. Familiaris Consortio).  3.7.2. Žinoti, kam priklauso santuokos kaip institucijos sukūrimo autorystė.  3.7.3. Žinoti santuokos sudarymo motyvus.  3.7.4. Žinoti santuokos dvi savybes ir tris sukuriamus gėrius.  2.8.1. Žinoti santuokinio skaistumo principus pagal KB mokymą.  2.8.2.Žinoti „atvirumo gyvybei“ principo taikymą šeimos planavime pagal KB mokymą.  3.9.1. Žinoti atsakingos tėvystės ir motinystės principus pagal KB mokymą (Jonas Paulius II *Evangelium Vitae*).  3.9.2. Suprasti posakio „vaikas − Dievo dovana“ prasmę.  3.9.3. Žinoti reprodukcijos ir prokreacijos skirtumus.  3.10.1. Žinoti, kokios tėvo savybės atsiskleidžia iš Šv. Rašto pasakojimo apie Sūnaus paklydėlio sugrįžimą (Lk 15,11-15,32).  3.10.2. Suprasti, kuo tėvo meilė skiriasi nuo motinos meilės.  3.10.3. Suprasti, kokie anytos ir marčios santykiai galėtų būti sekant Šv. Rašto Rutos pavyzdžiu (Rut 2,1-23). | | | |
| **4.** *Atsiliepimas į Dievo ir Bažnyčios kvietimą* | | | | |
| **Mokinių pasiekimai** | | | | |
| **Nuostatos:**  Žmogus yra pašauktas į šventumą, kuris gali būti realizuojamas per santuokinę meilę.  **Esminis gebėjimas:**  Pagrįsti savo asmeninį santykį su KB mokymu apie meilę, santuoką ir šeimą. | | | | |
| **Gebėjimai** | | **Žinios ir supratimas** | | |
| 4.1. Reflektuoti, kuo santuoka ir šeima gali būti svarbi man.  4.2. Atskleisti, kuo reikšmingas Santuokos sakramentas sutuoktiniams.  4.3. Įvertinti, ikisantuokinio skaistumo reikšmę savo fizinei, emocinei, dvasinei brandai, gebėjimui mylėti ir sutuoktinio pasirinkimui. | | 4.1.2. Suprasti, jog esu laisvas rinktis gyventi santuokoje ar be jos ir šito pasirinkimo asmenines pasekmes.  4.2.1. Žinoti, kas teikia Santuokos sakramentą.  4.2.2. Suprasti Santuokos sakramento teikiamas malones.  4.3.1. Žinoti ikisantuokinio skaistumo apibūdinimą ir jo išsaugojimo principus.  4.3.2. Žinoti paauglystės fizinės, emocinės ir dvasinės brandos etapus.  4.3.3. Suprasti, kaip atsilaikyti prieš šiandieninę seksualizaciją. | | |
| **5.** *Dvasinis augimas* | | | | |
| **Mokinių pasiekimai** | | | | |
| **Nuostatos:**  Branginti save kaip unikalų Dievo kūrinį ir savo kūniškumą bei moteriškumą/vyriškumą savyje kaip brangiausią dovaną.  **Esminis gebėjimas:**  Atpažinti savyje mylimą Dievo kūrinį ir savo asmeniniu gyvenimu liudyti lytiškumo kaip dieviškumo ženklą žmoguje sampratą. | | | | |
| **Gebėjimai** | | **Žinios ir supratimas** | | |
| 5. Apibūdinti, kaip išsiugdyti skaistumo dorybę ir gebėjimą mylėti.  6. Apibūdinti savo asmeninio pasiryžimo realizuoti pašaukimą į šventumą per santuoką galimybes.  7. Atskleisti pasiryžimo išsaugoti save santuokai esmines prielaidas. | | 5.1. Žinoti skaistumo dorybės ugdymosi principus.  5.2. Žinoti gebėjimo mylėti ugdymosi principus.  5.3. Suprasti dabartinę meilės ir sekso sutapatinimo tendenciją populiarioje kultūroje.  6.1. Žinoti pašaukimo į šventumą apibūdinimą.  6.2. Suvokti, kaip pašaukimas į šventumą realizuojamas asmeniniame gyvenime.  7.1. Žinoti ikisantuokinio ir santuokinio skaistumo sąsajas.  7.2. Suprasti dabartines defamilizacijos ir depopuliacijos tendencijas ir iš jų kylančius pavojus sau kaip asmeniui. | | |

**Turinio apimtis**

**Gyvenimo klausimų nagrinėjimas tikėjimo požiūriu: žmogus**

* Koks yra žmogus, sukurtas „pagal Dievo paveikslą ir panašumą“? Kokia yra jo prigimtis? Kuo žmogus skiriasi nuo visų kitų gyvūnų? Kaip teisingai suprasti posakį: „žmogus – vienintelis laisvas ir protingas“?
* Ką reiškia „žmogus sukurtas iš meilės jam, vienintelis norėtas dėl jo paties“? Ar gali žmogus būti naudojamas?
* Koks teisingas požiūris į savo kūną: turiu kūną ar esu kūnas, o gal esu kūniškas asmuo? Mano kūnas *gėris* man ar mano *gėris*? Ar aš turiu teisę į savo kūną?
* Kodėl egzistuoja dvi skirtingos lytis? Kokia lytiškumo prasmė? Kuo skiriasi žmogaus dvilytė būtis nuo kitų gyvūnų gyvenimo?..
* Kodėl šeima – gyvybės lopšys, tautos, Bažnyčios ir valstybės kelias?

**Bendravimas ir sutarimas**

* Kodėl Dievas sukūrė dvi skirtingas lytis?
* Kaip bendrauti su kitos lyties asmeniu? Kaip išmokti pripažinti kitos lyties asmenį turintį tokį patį orumą ir esantį tiek pat vertingą?
* Kas yra meilė? Kaip suprasti ar myli ir esi mylimas/a? Kaip atskirti tikrąją meilę nuo meilės vaizdinio? Kuo skiriasi meilė ir seksas? Ar gali būti meilė be sekso?
* Ar galima tikra draugystė tarp skirtingų lyčių asmenų? Koks turi būti bendravimas tarp sutuoktinių, kad santuoką nenutrūktų?
* Koks darnios meilės bendruomenės sukūrimo šeimoje pagrindas? Kokia meile turėtų būti grįsti darnūs vaikų ir tėvų santykiai?

**Šventojo Rašto ir tikėjimo pažinimas**

* Kodėl tik kurdamas žmogų Dievas tarė „Padarykime žmogų“ (Pr 1, 27), o visai kitai kūrinijai „tepagimdo, teknibžda, tebūna“? Kaip Dievo paveikslas (Pr 1, 27) įkūnytas žmoguje? Kaip pridera gyventi žmogui – Dievo paveikslui, kad tikrai taptų į Jį panašus pagal pirminį Dievo sumanymą?
* Kokie vyro iš žmonos santykiai aprašyti Šv. Rašte (Mt 19, 6; Mk 10, 8; 1 Kor 6, 16; Ef 5, 31)? Kaip reikėtų juos suprasti?
* Kokios nuopolio pasekmės „Tu aistringai geisi savo vyro, ir jis tave valdys“ (Pr 3, 16) – ryškiausios šiandien? Kaip jas įveikti?
* Kodėl Dievo palaiminimas „Būkite vaisingi ir dauginkitės” (Pr 1, 28) šiandien tapo žmonijai sunkia našta? Kodėl vaikas yra Dievo palaima ir dovana?
* Kuo meilės samprata pateikta šv. Rašte (1 Kor 13, 1-8) skiriasi nuo šiandieninės populiariosios? Ar šiandien įmanoma mylėti meile, kuri *niekada nesibaigia*? Kokia turėtų būti sutuoktinių meilė žvelgiant iš Šv. Rašto „Giesmių giesmės“ knygos perspektyvos?
* Kuo Šv. Rašto ir Bažnyčios mokymas apie santuoką ir šeimą skiriasi nuo populiariosios sampratos ir pateikiamų socialiniuose moksluose?
* Ką sako Šv. Raštas ir Bažnyčios mokymas apie vyro ir moters bendradarbiavimą?
* Kokios tėvo savybės atsiskleidžia iš Šv. Rašto pasakojimo apie sūnaus paklydėlio sugrįžimą (Lk 15,11-15,32)? Ko galima šių tėviškų savybių pasimokyti? Kuo tėvo meilė skiriasi nuo motinos meilės?
* Kokia anytos ir marčios santykiai galėtų būti sekant Šv. Rašto Rutos pavyzdžiu (Rut 2, 1-23)

**Atsiliepimas į Dievo ir Bažnyčios kvietimą**

* Kuo santuoka gali būti svarbi man? Kas yra santuokos autorius?

Ką duoda Santuokos sakramentas sutuoktiniams? Kokie yra santuokos tikslai ir kuriami gėriai? Kodėl santuoka yra baigtinis veiksmas? Ką daryti, kad santuoka būtų viena ir neišardoma? Kodėl santuoka yra nesalygiškas dovanojimasis?

* Ką reiškia susilaukti vaikų pagal Dievo valią? Kodėl būtina pažinti savo vaisingumą? Kaip atsilaikyti prieš šiandieninę seksualizaciją?

**Dvasinis augimas**

* Ar ir aš esu pašaukta(-s) į šventumą? Kaip tai realizuoti asmeniniame gyvenime?
* Kaip išsiugdyti skaistumo dorybę? Kaip išsiugdyti gebėjimą mylėti?
* Kaip išsaugoti skaisčią draugystę?
* Kaip pasiryžti išsaugoti save santuokai?